בלדת החורף
הגשם שוב בלחן ישן חוזר לשדות; שיכחת-קוצים מאשתקד וכבר סביבם; פורצים נחשולי הפלורה המפתה אבל; מעתה לא יוליכו אותך שולל כווני-; החן של הפרחים. עובדות חיים כמו; הידידים, למשל, שפוחתים והולכים או; פתאום העליה המרושעת בלחץ הדם.; האיתות החשאי של הלב. מה כבר תוכל; לעולל לך ג'סטה ארוטית של רקפת; מתחת לסלע או איזה חרדון מאובן; ששרד מעידן הדינוזאורים. גם בטבע; אין נחמה. רק הלחן הישן החוזר על; עצמו של זרזיפי-הגשם נותן לך כמו; קוצב-לב איזושהי ארכה של כאב.; תוכל לעשות בזה מה שעשו משוררים; אחדים לפניך: לנשום לאט אוויר חריף; של חורף. להשלים בעדינות, בכניעה; של גלדיאטור, את השיר. אף לא תלונה; אחת על מר-הגורל. לא ריב. וכדרך; אוניה בלב-ים להשאיר ערירי; שובל מקציף של צער אצילי; לפני שיעלם בגלים.; 